
LIETUVOS RESPUBLIKOS 
KOMPENSACIJŲ NEPRIKLAUSOMYBĖS GYNĖJAMS, NUKENTĖJUSIEMS NUO 1991 M. SAUSIO 11–13 D. IR PO TO VYKDYTOS SSRS AGRESIJOS, BEI JŲ ŠEIMOMS
ĮSTATYMO NR. I-954 1 IR 4 STRAIPSNIŲ PAKEITIMO IR ĮSTATYMO PAPILDYMO 3¹ STRAIPSNIU
ĮSTATYMAS

2021 m.                                    d. Nr.
Vilnius 

1 straipsnis. 1 straipsnio pakeitimas
1. Pakeisti 1 straipsnio 1 dalį ir ją išdėstyti taip: 
„1. Šis įstatymas nustato kompensacijų už vieno būsto, kuriame deklaruota asmens gyvenamoji vieta, šildymą, karštą vandenį, geriamąjį vandenį ir nuotekas, dujas, kietąjį ir skystąjį kurą, elektros energiją, laidinio telefono abonentinį (mėnesinį) mokestį, žemės, esančios po daugiaaukščiu gyvenamuoju namu, mokestį ir kitas paslaugas (toliau – kompensacijos už būstą) nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos (toliau – nepriklausomybės gynėjai), bei jų šeimoms, taip pat laidojimo išlaidų kompensacijos mirus nepriklausomybės gynėjui, pripažintam nedarbingu ar iš dalies darbingu (iki 2005 m. liepos 1 d. – invalidu) dėl 1991 m. sausio 11–13 d. ir po to vykdytos SSRS agresijos (toliau – laidojimo išlaidų kompensacija), maitinimo ir pragyvenimo išlaidų nepriklausomybės gynėjams bei jų šeimoms ambulatorinės medicininės reabilitacijos dėl neurozinių stresinių ir somatoforminių sutrikimų ar ilgalaikių asmenybės pakitimų po katastrofos išgyvenimo laikotarpiu kompensacijos (toliau – maitinimo ir pragyvenimo išlaidų kompensacija) teikimo skyrimo sąlygas, tvarką ir dydį.“
2. Papildyti 1 straipsnį 21 dalimi:
„21. Maitinimo ir pragyvenimo išlaidų kompensacijos teikiamos:
1) Lietuvos Respublikos nepriklausomybės gynėjų ir kitų nukentėjusių nuo 1991 m. sausio 11–13 d. ir po to vykdytos SSRS agresijos asmenų teisinio statuso pripažinimo įstatymo 2 straipsnyje išvardytiems gyviems nepriklausomybės gynėjo, nukentėjusio nuo 1991 m. sausio 11–13 d. ir po to vykdytos SSRS agresijos, teisinį statusą turintiems asmenims;
2) Nepriklausomybės gynėjų ir kitų nukentėjusių nuo 1991 m. sausio 11–13 d. ir po to vykdytos SSRS agresijos asmenų teisinio statuso pripažinimo įstatymo 3 straipsnyje išvardytiems nukentėjusio nuo 1991 m. sausio 11–13 d. ir po to vykdytos SSRS agresijos asmens teisinį statusą turintiems asmenims.“

2 straipsnis. Įstatymo papildymas 3¹ straipsniu
[bookmark: _Hlk55057055]Papildyti Įstatymą 3¹ straipsniu:
„3¹ straipsnis. Maitinimo ir pragyvenimo išlaidų kompensavimo dydis ir lėšos
[bookmark: _Hlk68003942]1. Šio įstatymo 1 straipsnio 21 dalyje nurodytiems asmenims (toliau – maitinimo ir pragyvenimo išlaidų kompensacijų gavėjai) maitinimo ir pragyvenimo išlaidas kiekvienais kalendoriniais metais padengia savivaldybė, bet ne daugiau kaip už 16 kalendorinių dienų. Maitinimo ir pragyvenimo išlaidų kompensavimo dydžius nustato Vyriausybė ar jos įgaliota institucija.
2. Maitinimo ir pragyvenimo išlaidų kompensacijos mokamos iš valstybės biudžeto specialios tikslinės dotacijos savivaldybių biudžetams.“

3 straipsnis. 4 straipsnio pakeitimas
1. Pakeisti 4 straipsnio pavadinimą ir jį išdėstyti taip:
„4 straipsnis. Kompensacijų už būstą, maitinimo ir pragyvenimo išlaidų ir laidojimo išlaidų kompensacijų administravimas“.
2. Papildyti 4 straipsnį 11 dalimi:
„11. Maitinimo ir pragyvenimo išlaidų kompensacijas skiria ir išmoka maitinimo ir pragyvenimo išlaidų kompensacijų gavėjų deklaruotos gyvenamosios vietos savivaldybės administracija Vyriausybės ar jos įgaliotos institucijos nustatyta tvarka, kai maitinimo ir pragyvenimo išlaidų kompensacijos gavėjas pateikia dokumentus, patvirtinančius, kad jam pripažintas vienas iš šio įstatymo 1 straipsnio 21 dalyje nurodytų statusų, ir medicinos dokumentus, patvirtinančius medicininės reabilitacijos poreikį.“

4 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2022 m. liepos 1 d.
2. Vyriausybė ar jos įgaliota institucija iki 2022 m. birželio 30 d. parengia ir priima šį įstatymą įgyvendinančius teisės aktus.

Skelbiu šį Lietuvos Respublikos Seimo priimtą įstatymą.

